**ՀԻՄՆԱՎՈՐՈՒՄ**

Հողամասի նպատակային նշանակությունը փոփոխելու մասին որոշման նախագծի

Նաիրի համայնքի ղեկավարին է դիմել <<Սուրուր ֆարմ>> ՍՊԸ-ի տնօրեն Շեիխ Սուրուր Բինմոհամմադ Բինխալիֆա Ալ-Նահյանի լիաձորված անձ Հրաչյա Հայրապետի Բուդաղյանը Եղվարդ քաղաքում գտնվող, սեփականության իրավունքով <<Սուրուր ֆարմ>> ՍՊԸ-ին պատկանող 07-004-0501-0046 կադաստրային ծածկագրի 4.43 հա գյուղատնտեսական նշանակության հողամասի վրա չրանոց կառուցելու խնդրանքով: Պահպանելով Հողային օրենսգրքի 7-րդ հոդվածի 15-րդ մասի պահանջը՝ ներկայացված որոշման նախագծով առաջարկվում է գյուղատնտեսական նշանակության հողամասի նպատակային նշանակությունը փոխադրել արդյունաբերության, ընդերքօգտագործման և այլ արտադրական նշանակության օբյեկտների հողերի, գործառնական նշանակությունը` գյուղատնտեսական արտադրական օբյեկտների և ներառել այն ամենամյա հողային հաշվեկշռում:

**ՏԵՂԵԿԱՆՔ**

Հողամասի նպատակային նշանակությունը փոփոխելու մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին

<<Սուրուր ֆարմ>> ՍՊԸ-ին պատկանող հողամասի նպատակային նշանակությունը փոփոխելու մասին որոշման ընդունումը համայնքի 2022 թվականի բյուջեում ծախսերի և եկամուտների էական ավելացում կամ նվազեցում չի ենթադրում: